Nana kaprimulgo

La Nana kaprimulgo aŭ Malgranda noktofalko, Chordeiles pusillus, estas specio de birdoj de la familio de kaprimulgedoj en ties genro Chordeiles de Ameriko, sed propra de Sudameriko, vivanta en Argentino, Bolivio, Brazilo, Kolombio, Gujano, Surinamo, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Taksonomio
La Nana kaprimulgo estis formale priskribita en 1861 de la angla ornitologo John Gould baze sur specimeno kolektita en la brazila ŝtato Bahia. Gould stampis la nuntempan duvortan nomon Chordeiles pusillus. La specia epiteto estas Latina signife "malgranda" aŭ "eta". Komence de la 20a jarcento la Nana kaprimulgo estis atribuita al sia propra genro, Nannochordeiles, sed ekde la mezo de la jarcento estis inkludita en Chordeiles.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Oni agnoskis jenajn ses subspeciojn:

 C. p. septentrionalis (Hellmayr, 1908) – orienta Kolombio tra Venezuelo kaj la Gujanoj
 C. p. esmeraldae Zimmer, JT & Phelps, WH, 1947 – sudorienta Kolombio, suda Venezuelo kaj nordokcidenta Brazilo
 C. p. xerophilus Dickerman, 1988 – Paraíba kaj Pernambuko (nordorienta Brazilo)
 C. p. novaesi Dickerman, 1988 – Maranhão kaj Piauí (nordorienta Brazilo)
 C. p. saturatus Pinto & Camargo, 1957 – orienta Bolivio kaj centrokcidenta Brazilo
 C. p. pusillus Gould, 1861 – Tocantins, Bahia kaj Goiás (orienta Brazilo)

Du specimenoj el nordorienta Argentino povus reprezenti sepan subspecion.Hellmich, D. (2020). Least Nighthawk (Chordeiles pusillus), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 3an de Oktobro, 2021

Aspekto
La malgranda noktofalko estas 15 ĝis 25 cm longa, igante ĝin unu el la plej malgrandaj specioj en la familio Kaprimulgedoj. Du inoj pezis 27,8 kaj 33,4 g. La ĝenerala plumaro estas brunaj supraj partoj kun grizaj, ruĝbrunaj kaj sablokoloraj makuletoj, kaj blankecaj aŭ sablokoloraj subaj partoj kun brunaj strioj. La gorĝo havas mallarĝan blankan makulon aŭ malgrandajn blankajn makulojn ambaŭflanke. La kvar plej eksteraj unuarangaj flugilplumoj havas blankan bendon, kiu estas tre videbla dumfluge. Maskloj havas blankajn pintojn sur iuj aliaj flugilplumoj. La subspecioj varias laŭ grandeco, koloroj kaj la amplekso de la strioj sur la subaj partoj.

Distribuado kaj habitato
La malgranda noktofalko troviĝas en norda kaj orienta Sudameriko. Ĝi loĝas en malfermaj savanoj aŭ subtropikaj herbejoj, kaj en cerado kaj en kaatingo. Laŭ alteco ĝi varias de marnivelo ĝis ĉirkaŭ 1 000 m. Kelkaj populacioj ŝajne estas migrantaj, sed la datumoj estas nekonkludeblaj.

Kutimaro
Manĝado
La malgranda noktofalko estas aera insektomanĝanto, kaptante predon de multaj insektaj ordoj. Ĝi ĉasas ĉe tagiĝo kaj malfrue en krepusko kaj emas resti proksime al la grundo. Ĝi ĉasas sole, en paroj, aŭ en malgrandaj lozaj grupoj. Ĝia flugo estis priskribita kiel "flosema, rapida, kaj nekonstanta kun multaj subitaj ŝanĝoj en direkto".

Reproduktado
Tre malmulte oni scias pri la reprodukta fenologio de la malgranda noktofalko. Ĝia nestosezono ŝajna varias ene de ĝia teritorio. Ĝi demetas unu ovon rekte sur la teron.

Voĉo
La flugkrio de la malgranda noktofalko estis diverse priskribita kiel "malalta ĉur kaj malforta naza bip aŭ ŭik" kaj kiel "mallonga, akra ŭit aŭ bit". Ĝi kantas de la grundo aŭ arbusto, "rapida kur-kur-kur-kari (aŭ ĉu-ĉu-ĉu-ĉu-ĉuII).

Statuso
La IUCN taksis la Nanan kaprimulgon kiel Malplej Zorgigan. Ĝi havas larĝan distribuon, ĝia populacio supozeble estas stabila, kaj neniu minaco estis identigita.

 Referencoj 

 John K. Terres (1980), Audubon Society Encyclopedia of North American Birds, Knopf, ISBN 0-394-46651-9

 Eksteraj ligiloj 

Kategorio:Kaprimulgedoj
Kategorio:Nearktisa faŭno
Kategorio:Birdoj de Sudameriko
Kategorio:Birdoj de Brazilo